b'\n_START_ARTICLE_\nK\xc3\xa4yr\xc3\xa4nokka\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan k\xc3\xa4yr\xc3\xa4n\xc3\xb6kka on noin 35\xc2\xa0cm. Koiraan selk\xc3\xa4 ja siivet ovat v\xc3\xa4ritykselt\xc3\xa4\xc3\xa4n ruskeat. Rinta on harmaa ja kaulassa on oransseista h\xc3\xb6yhenist\xc3\xa4 koostuva viuhkamainen muodostelma. Lajin musta ja pitk\xc3\xa4 nokka kaartuu voimakkaasti alasp\xc3\xa4in. Nokan tyvess\xc3\xa4 on kaksi sarvimaista h\xc3\xb6yhent\xc3\xa4. Naaras on ruskea ja vatsastaan voimakkaasti mustaviiruinen.\n_START_SECTION_\nLevinneisyys ja elintavat\n_START_PARAGRAPH_\nK\xc3\xa4yr\xc3\xa4nokka el\xc3\xa4\xc3\xa4 Papua-Uudessa-Guineassa. Linnun elinymp\xc3\xa4rist\xc3\xb6\xc3\xa4 ovat mets\xc3\xa4t. Laji oleskelee latvuskerroksissa yleens\xc3\xa4 yksin\xc3\xa4\xc3\xa4n. Lintu k\xc3\xa4ytt\xc3\xa4\xc3\xa4 ravintonaan hy\xc3\xb6nteisi\xc3\xa4, hy\xc3\xb6nteisten toukkia sek\xc3\xa4 hedelmi\xc3\xa4. K\xc3\xa4yr\xc3\xa4nokan puussa sijaitseva pes\xc3\xa4 on avoin, kuppimainen ja rakennettu tikuista ja sammalista.'